Kåfjord prestegjeld

Kåfjord prestegjeld var et prestegjeld tilhørende Nord-Troms prosti. Det omfattet sogn i Kåfjord kommune i Troms fylke, og hovedkirken var Kåfjord kirke. 

Kåfjords kirkesogn er nå en del av Kåfjord kirkelige fellesråd, og underlagt Nord-Troms prosti i Nord-Hålogaland bispedømme i Den norske kirke.

Historikk 

Opprinnelig lå Lyngenområdet som et "missionariat" under Karlsøy kapellani i Tromsø prestegjeld. Reskr. 18.01.1776 opprettet Lyngen som eget prestegjeld. - Kgl. res. 08.08.1865 overførte Sørfjord sogn fra Karlsøy til Lyngen prestegjeld. Overføringen ble gjort gjeldende fra 01.01.1867 (jfr. kgl. res. 09.06.1866), og dermed hadde prestegjeldet to sogn. - Kgl. res. 15.08.1911 ble Hateng skolehus tillatt vigslet til kapell for Storfjord distrikt. - Kgl. res. 21.06.1929 delte Lyngen hovedsogn i tre; Kåfjord, Storfjord og Lyngen. Til prestegjeldet hørte også fortsatt Sørfjord sogn, som fra 16.07.1937 fikk navnet Ullsfjord. Av mindre endringer kan nevnes: - Reskr. 03.05.1811 overførte gårdene Nordmannvik, Hammervik og Djupvik fra Skjervøy til Lyngen prestegjeld. - Kgl. res. 07.10.1874 overførte gården Kilen fra Lyngen til Balsfjord prestegjeld fra 01.01.1875. - Kgl. res. 07.04.1888 overførte gården Gjøvik fra Lyngen til Sørfjord sogn fra 01.01. 1889. - Skibotn bedehus i Storfjord sogn ble innviet 05.03.1930.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
Prestegjeldet hadde ved sin avvikling følgende menigheter:
 Kåfjord

Referanser

Kåfjords historie
Prestegjeld i Troms
Prestegjeld i Nord-Hålogaland bispedømme